runetrust/blame-folketinget-dk huggingface dataset:
Trine Torp (SF), 2018-05-17:
Så hvis ikke medarbejderne på en eller anden måde har mulighed for at stille sig kritisk over for det og også at kunne, hvad kan man sige, se, hvad det er for noget underliggende dokumentation, der får virksomheden til at konkludere, som den gør, så har vi det samme mistillidsproblem, som vi i virkeligheden har i dag.
Maria Reumert Gjerding (EL), 2016-04-08:
Så man vælger at undlade at forholde sig til, at det tidligere har virket, at vi har indført særregler og EU er fulgt efter, og at vi i dag har en bedre beskyttelse af danske børn i forhold til et hormonforstyrrende og kræftfremkaldende stof end andre EU-lande.
Jørn Jespersen (SF), 2003-12-02:
Derfor må konklusionen på debatten i dag jo være, at Institut for Miljøvurdering er 100 pct. afhængigt af det nuværende flertals fortsatte eksistens; at i det øjeblik, det nuværende flertal er væk, så er Institut for Miljøvurdering det også, og så vil vi finde mere troværdige og seriøse måder at styrke miljøøkonomien på.
Susanne Clemensen (CD), 2000-02-24:
Vi mener nemlig også, at det ikke kun er for at komme de såkaldt kommercielle tilbud til livs, som det fremgår af bemærkningerne til lovforslaget, men at det i høj grad også drejer sig om at luge ud i de aktiviteter, der foregår i de foreninger, der i dag udbyder folkeoplysende undervisning.
Marlene Harpsøe (DF), 2016-03-15:
Men vi har en realitetssans, som man ikke har hos Enhedslisten, og det betyder, at vi rent faktisk kan se en sammenhæng mellem den massive indvandring, som Socialdemokraterne muliggjorde, altså som de har muliggjort i løbet af de sidste 30 år, og den fejlslagne integrationspolitik, der er, og så de tal, man ser på bl.a. området for kontanthjælp.
Magnus Heunicke (S), 2015-12-15:
Jeg vil endda også sige, at som jeg har forstået det, og det må så være min egen tolkning af det, ministeren stod og sagde, så var det jo sådan set også et ønske om at udvide det til ikke kun at omfatte afgåede regionsrådsformænd, men også afgåede borgmestre, i det tilfælde, at de skulle indtræde som minister eller måske som folketingsmedlem.
Simon Emil Ammitzbøll (UFG), 2008-12-19:
For det andet glemmer fætrene hr. Søren Krarup og hr. Jesper Langballe, at kampen mod terror jo er en grundlæggende kamp imellem demokratierne, retsstaterne på den ene side og formørkede fundamentalister og menneskerettighedsmodstandere på den anden side.
Henrik Rasmussen (KF), 2008-01-18:
Det er jo et mål for os som konservative at sikre, at de frie markedskræfter kører fuldstændig, og det er selvfølgelig en grundholdning for os at sørge for, at den enkelte kan arbejde med sit eksamensbevis helt ud i fremtiden, havde jeg nær sagt, når vedkommende skal ud og søge job.
Jann Sjursen (KRF), 1999-05-25:
Og jeg mener i virkeligheden også på baggrund af den debat, der har været her i dag, at det i høj grad imødekommer noget af den kritik, som er rettet mod lovforslaget, også ændringsforslagene, af de ordførere og deres partier, som til syvende og sidst vælger at stemme imod L 65.
Peter Kofod (DF), 2023-01-19:
Det virker totalt uforståeligt, at vores system er så slapt, at man ikke kan sætte hårdt mod hårdt over for den omfattende kriminalitet, der udspringer af bander og uønsket indvandring, der nyder stærk beskyttelse af internationale konventioner, hvilket regeringen jo også selv bemærker i regeringsgrundlaget, hvor jeg citerer fra: »... at der også findes uhensigtsmæssigheder ved dele af konventionerne og fortolkningen af dem.
Line Barfod (EL), 2009-11-26:
Det er noget absurd at høre hr. Kim Andersen påstå, at man er forudseende med det her forslag, som skal hastes igennem Folketinget, fordi man gerne vil have det vedtaget inden klimatopmødet, når alle andre i flere år har vidst, hvornår det klimatopmøde lå.
Villy Søvndal (SF), 1999-02-23:
Så er det jo klart, at dagen i dag er båret af Venstres og De Konservatives kolossale skuffelse - det er vel derfor, at indlæggene var korte - og, synes jeg, af en relativ fornuftig tale af hr. René Skau Johansen, der fastholdt det princip, der hedder den omkostningsbestemte leje.
Christian Poll (ALT), 2017-01-19:
Og det synes jeg er mærkeligt, for forureningen kan jo handle om mange ting – én ting er næringsstofbelastningen, men f.eks. er der jo også, som DN også fremhæver, havbrug, som også taber store mængder iltforbrugende organisk stof, og der er medicin og hjælpestoffer, og de indgår slet ikke i kompensationen.
Tom Behnke (FP), 1998-12-03:
Så har jeg også undret mig over, at hvis man bliver henvist til en læge, som har taget et par timers aftenskole i akupunktur, kan man få tilskud til det via sygesikringen; men til behandling hos en uddannet akupunktør, der har en 8 års uddannelse bag sig, kan man ikke få tilskud.
Frank Jensen (S), 1998-04-29:
Jeg skal ikke gentage den besvarelse, jeg gav af spørgsmålet, men blot oplyse over for spørgeren, der spørger om, hvordan vi kan få undersøgt det forhold, som der blev spurgt til i spørgsmålet, at det i svaret bekræftes - uden at jeg skal gennemgå hele besvarelsen en gang mere - at PET har været i kontakt med Morten Rud Pedersen. Det bekræftes, at der har været den her tætte kontakt og den blev startet på baggrund af Morten Rud Pedersens egen henvendelse til PET.
Finn Sørensen (EL), 2017-02-23:
Men selvfølgelig støtter vi, som vi jo gør i vores parti, små skridt – selv om tingene ikke bevæger sig fremad med den skridtlængde, som Enhedslisten ønsker, så støtter vi også de små skridt med sammenbundne knæ, som dette forslag er udtryk for.
Alex Vanopslagh (LA), 2022-10-06:
Det er, at vi grundlæggende nytænker den måde, vi har indrettet vores velfærdssamfund på, og måske stiller os selv spørgsmålet: Er det egentlig det bedste for danskerne, at det er kommunen, der skal eje, drive og anvise til alle velfærdstilbud, eller kan vi gøre det her smartere, uden at det bliver usolidarisk i finansieringen?
Linea Søgaard-Lidell (V), 2024-04-24:
Her er borgerens medbestemmelse i forhold til valg af bostøtte væsentlig, og medbestemmelsen sikrede vi også i fællesskab med lovgivning, der blev vedtaget sidste år, ligesom vi sikrede, at kommunerne skal forklare sig, hvis de skulle have faglige grunde til ikke at følge borgerens ønske, som jo ellers må være førsteprioriteten.
Peter Skaarup (DF), 2009-12-16:
Jeg kunne godt tænke mig – på baggrund af det, der er sket indtil nu under klimatopmødet – at spørge, om hr. Ole Sohn som ordfører for SF her i dag er enig med sin partiformand, hr. Villy Søvndal, der jo har udtrykt meget kraftig kritik af politiets indsats indtil nu, hvilket undrer os i Dansk Folkeparti meget, for vi synes, at politiet har gjort det godt.
Rune Lund (EL), 2007-02-08:
Den anden ting med hensyn til atomsikkerheden – udenrigsministeren var også inde på det – er, at når man skal sikre et atomkraftværk, som kan være et farligt atomkraftværk, og som derfor skal repareres, er der jo forskellige måder og tilgange at gøre det på, for jeg kan godt se det fornuftige i, at man reparerer et atomkraftværk, så vi ikke får en Tjernobylulykke igen her 20 år efter Tjernobylulykken i 1986.
Ulrik Kragh (V), 2004-11-11:
FN har i resolution 1563 fra den 17. september bifaldet at forlænge den internationale sikkerhedsstyrkes tilstedeværelse i Afghanistan, NATO påtog sig opgaven at drive ISAF den 11. august 2003, og NATO har udarbejdet en operationsplan for trinvis udrulning af en NATO-garanteret sikkerhed i Afghanistan.
Ole Stavad (S), 2006-10-04:
Det var altså en accept af, at hele den fordelingsmekanisme, der ligger bag, også er den fordelingsmekanisme, vi skal køre videre med, og i det lys er der sådan set ikke noget grundlag for, at vi, for at bruge det billede, nu skal ind i computerrummet igen og pille ved en masse knapper.
Louise Frevert (DF), 2003-02-27:
Den anden ting er, at jeg jo har bemærket, at fru Gitte Lillelund Bech har sagt, at det faktisk var op til det enkelte gymnasium at kunne sætte fraværsprocenten til imellem 2 og 10 pct., og her vil jeg blot gerne vide, om det er første skridt på vejen til at nedbryde de nationale standarder.
Dennis Flydtkjær (DF), 2016-01-19:
Det er som sagt et ønske fra De Konservative til finansloven, men vi deler egentlig mange af synspunkterne, som ligger bag, nemlig netop det, at der har været en række voldsomme stigninger i nogle områder, som kan være problematiske for bl.a. børnefamilier – som også var en del af debatten lige før – og der er pensionister, som har købt deres hus i god tro for måske 20 elle 30 år siden, og som har planlagt deres økonomi, efter at de kan bo i huset, når de blev ældre, som nu bliver presset ud på grund af en stigende grundskyld.
Orla Hav (S), 2021-03-12:
Det var ikke holdbart, og jeg er glad for at kunne rose erhvervsministeren i dag for at have genskabt ansvarligheden i dobbelt forstand: beskyttelsen af borgeren mod uansvarligt spil og sikringen af, at ansvarligt spil kan åbne for finansieringskilder til vores kultur- og idrætsliv.
Lars Barfoed (KF), 2003-02-26:
Men når ikke alle har været inddraget på samme måde - og jeg skal i øvrigt ikke redegøre nærmere for, hvilken forhandlingsstrategi der er lagt fra regeringens side, det må regeringen nærmere redegøre for - når der har været forskellige grupper af partier indbudt på forskellige tidspunkter, er det jo, fordi vi med de meldinger, der hidtil har været, f.eks. fra Enhedslisten, med hensyn til indretningen af Den Europæiske Union, må opfatte det sådan, at det er umuligt at finde en enighed mellem Enhedslisten og f.eks. Det Konservative Folkeparti om, hvordan vi skal indrette Den Europæiske Union.
Ole M. Nielsen (KRF), 2000-05-02:
Men jeg vil begynde et helt andet sted, end andre har gjort, med et emne, som jeg har været lidt inde på i de korte bemærkninger, nemlig denne her fødevaredebat, som kører: Jeg synes, at der i Danmark kører en forkvaklet, en syg, debat om fødevarekvalitet og om fødevaresikkerhed, om sundhed og om ernæring osv. Først vil jeg lige prøve at dele fødevarer op i flere forskellige grupperinger: Der er de råvarer, som kommer fra det primære landbrug, fra den primære producent.
Jakob Axel Nielsen (KF), 2005-11-10:
Det, jeg tror, hvis jeg endelig skal komme ind på nogle af løsningsforslagene, det også handler om, er, at man udstyrer de offentlige ledere med nogle flere kompetencer, for modvirken af stress er også, at man har nogle ledelsesinstrumenter og nogle redskaber til at kunne give bedre information og bedre indflydelse på eget arbejde og sådan nogle ting.
Aage Frandsen (SF), 2001-12-11:
Vi vil også gerne gå videre i en reform af daghøjskoleområdet, men jeg ved udmærket, jeg er jo ikke naiv, at en reform, som Venstre taler om, efter alt at dømme, ja, med sikkerhed, ikke er den samme reform som den, jeg taler om, for jeg har set Venstres finanslovforslag.
Kaare Dybvad (S), 2016-03-17:
Så hvis man nu antager, at der ikke er plads til folk i Helsingør Kommune, hvilket jo allerede er kommet frem her, så vil vi altså se, at det her forslag kommer til at betyde, at man på Lolland og Falster og andre steder, Vestsjælland også, vil se en stor tilflytning af folk, der er på kontanthjælp, fordi det simpelt hen er de eneste steder, hvor de har mulighed for at bo.
René Gade (ALT), 2018-03-13:
Men vores modstand mod hele erhvervs- og iværksætteraftalen var netop, at den simpelt hen var enormt skæv, altså en helt skæv omfordeling, i forhold til hvad vi gerne ville i samfundet, på trods af at vi ville gå langt for at støtte iværksætteriet og medejerskabet for mange mennesker i Danmark i de virksomheder, de arbejder i.
Erling Bonnesen (V), 2012-02-01:
Med hensyn til den ene af de to ting, der var noget af det, der var det mest konkrete i det, fødevareministeren nu nævnte, altså det med økologivisionen, kan jeg jo starte med at takke, nemlig fordi den nye regering så viderefører det, som vi i forvejen havde sat i søen; der er sådan set tale om en videreførelse.
Frank Dahlgaard (UP), 2000-11-15:
Jamen spørgsmålet er, om det, der er ude af proportioner, ikke er det, det blev sagt fra regeringens side og af ministeren før folkeafstemningen, og så det, vi ser i dag, og som ministeren også siger i dag, nemlig huspriser, der er høje, der ikke er faldet, aktiekurser og obligationskurser, der er steget, renten, der er faldet. Vil ministeren virkelig hævde - for det er jo det, der ligger i det, ministeren har sagt indtil nu - at der efter en folkeafstemning, som giver et nej, foreligger en ny situation, for ifølge ministeren og regeringen var der forventninger om, at det ville blive et ja, og så kommer der et nej?
Trine Pertou Mach (EL), 2024-05-28:
Det er jo også sådan, og det ved ordføreren, for ordføreren har stillet spørgsmål af den her karakter adskillige gange, at vi faktisk finder det ganske forfærdeligt, og at vi, i det øjeblik vi blev bekendt med, at DFLP selv meddelte, at de havde været aktive den 7. oktober, afbrød relationen til dem.
Benny Engelbrecht (S), 2023-05-15:
Alle de her elementer udmøntes i finansloven, og derfor skal jeg blot komme med den stille refleksion herfra, at der måske er en vej her, vi godt kan overveje i fremtiden, altså at give bedre plads til, at finansloven bliver et implementeringsværktøj, og i højere grad bruge tid i løbet af året på at lave politiske aftaler, sådan at de i ro og mag kan nå at blive udmøntet af vores dygtige embedsværk.
Dennis Flydtkjær (DF), 2017-05-19:
Det synes jeg faktisk kunne være nok så væsentligt frem for alene at snakke om ressourcer på den korte bane, for når det gælder de nedskæringer, der har været over mange år, og som stort set alle partier har ansvar for – så det er ikke for at prøve at undskylde eller fralægge sig ansvaret – er der jo en eller anden udfordring i at gøre det gratis, kan man sige, så det ikke har nogen konsekvenser i SKAT i form af bare at skære ned på antallet af medarbejdere.
Simon Emil Ammitzbøll (LA), 2014-12-18:
Jeg synes, man kommer til at glemme offerperspektivet, og jeg synes, det kommer til at få en hengemt lugt af noget halvfjerdseragtigt, fordi vi tager mere hensyn til den, der har begået kriminaliteten, end den, der er offer for den pågældendes kriminalitet.
Brian Mikkelsen (KF), 2018-01-10:
Jeg glæder mig rigtig meget til at kunne komme i gang med det, og jeg opfatter det ikke som politisk kontroversielt, og der er heller ikke brug for at lave store bindende aftaler om det, fordi det, vi skal i gang med, er at lave nogle aftaler med uddannelsesverdenen, erhvervsverdenen og organisationsverdenen om det her, og det går vi i gang med med det samme, fordi vi har haft en god dialog med dem om det, og vil selvfølgelig også meget gerne samarbejde med Socialdemokraterne om det.
Jane Heitmann (V), 2018-02-22:
Derfor giver det god mening, at vi i dag førstebehandler et lovforslag, hvor netop net- og informationssikkerhed i vores computersystemer implementeres via et EU-direktiv, så vi i EU opnår samme høje sikkerhedsniveau, ikke bare inden for sundhedsområdet, men også inden for områder så forskellige som drikkevandsforsyning, finansiel struktur og søfart, for nu blot at nævne et par eksempler.
Marianne Jelved (RV), 2014-02-19:
Sidst, men ikke mindst lovede jeg på samrådet, at jeg ville vende tilbage til Folketingets Kulturudvalg, så snart vi var færdige med den dialog, vi skulle have med Det Danske Sprog- og Litteraturselskab, og dermed også havde fundet en varig løsning på sprogressourcerne på ordnet.dk, så det også fremover kan være til rådighed for borgerne.
Hans Kristian Skibby (DF), 2010-11-30:
Det er jo sådan, at en af præmisserne i skattesystemet er, at folk skal betale til en fælleskasse, og så bruger vi bagefter pengene i en form for skattemæssig solidaritet for at bidrage til det velfærdssamfund, som det danske samfund i generationer har været bygget op om.
Anne Baastrup (SF), 2001-03-22:
Det havde været interessant, om dette lovforslag i højere grad gik ind for en moderne tankegang og i højere grad gik ind i overvejelser om, hvordan vi forhindrer, at fremtidige kriminelle handlinger foretages af folk, der har været bag lås og slå. Jeg synes, det er beskæmmende, at man i et lovforslag, hvor man tilsyneladende virkelig har tænkt sig om og har forsøgt at lave noget sammenhængende, ikke på noget tidspunkt kommer ind på risikoen for recidiv og ikke på noget tidspunkt kommer ind på overvejelser om, hvordan vi forhindrer, at flere bliver ofre i fremtiden.
Ole Birk Olesen (LA), 2020-04-23:
Der er et gebyr på i omegnen af 130 kr., tror jeg, for at momsbehandle en vare, og det vil sige, at hvis man køber en vare fra det store udland, som koster op til 80 kr., skal der altså pålægges op til – altså maksimalt – 20 kr. i moms, og for det skal man betale et gebyr på 130 kr.
Jørgen Arbo-Bæhr (EL), 2005-05-04:
»Hvad kan udenrigsministeren oplyse om regeringens holdning til forbedringer af faglige rettigheder og de ansattes arbejdsforhold/arbejdsmiljø i de lande i Sydøstasien, hvor en række danske virksomheder har etableret sig i de senere år, og hvilke konkrete initiativer har regeringen taget for at understøtte forbedringer på de nævnte områder?«
Kathrine Olldag (RV), 2021-04-26:
Der, hvor vi nok er, er, at vi rigtig, rigtig gerne vil vente på den evaluering, der kommer i 2022, for den kommer jo til at have et bredere perspektiv og vil kunne indhente flere holdninger, end hvad der måske bare lige ligger hos Venstres ordfører, eller hvem Venstres ordfører lige taler med.
Jørgen Winther (V), 2000-01-13:
Tænk engang, hvis man havde en situation inden for almindelig arvelovgivning, der gik ud på, at nu havde man testamenteret 40.000 kr. til person A, 80.000 kr. til person B og 100.000 kr. til person C og de så bagefter blev enige om, at sådan skulle det altså ikke være, eller de blev uenige.
Christine Antorini (S), 2013-11-20:
Hvis vi så kigger på samfundsfag, vil vi se, at kernestoffet på det obligatoriske C-niveau på stx bl.a. politiske partier i Danmark og politiske ideologier, herunder konservatisme, liberalisme og socialisme, det er politiske beslutningsprocesser i Danmark, og det er demokrati og menneskerettigheder i en globaliseret verden, herunder betydningen af retssystemet.
Hans Kristian Skibby (DF), 2007-12-13:
Fra Dansk Folkepartis side er vi udmærket klar over, at den daværende indenrigsminister affejede forslaget og sagde, at ændringen allerede var ratificeret ved en særlig lov herom, og at der sådan set allerede var indgået en aftale. Men det er altså også af principiel, demokratisk og politisk betydning, at man er nødt til at dele det her lovforslag i to, for vi er altså nogle partier, som ikke deler den opfattelse, at det her med, at vi får færre parlamentarikere, bare er så fantastisk.
Else Theill Sørensen (KF), 2004-03-12:
Det sikres også, at der fastsættes afstandskrav, regler om dyrkningsintervaller osv. Med hensyn til kompensation til landmænd, som eventuelt lider tab på grund af forekomst af genetisk modificerede materialer i deres afgrøder, lægges der op til, at ministeren udbetaler kompensation til den skadelidte, og at ministeren indtræder i skadelidtes sted af hensyn til erstatningskravet mod en skadevolder.
Peder Hvelplund (EL), 2019-02-19:
Sparekrav på uddannelsesinstitutionerne, fastlagte karaktergennemsnit til gymnasiet, et stadig voldsomt stigende snit på videregående uddannelser, nationale test og ikke mindst presset om at være perfekt og opfylde de voksnes og skolens forventninger er hverdag for de unge.
Finn Sørensen (EL), 2013-02-28:
Jeg skal ikke gøre mig klog på, om vi ligger øverst eller nederst i statistikken, men jeg tror godt, at jeg, selv om jeg ikke har siddet i det her Folketing så længe, tør sige, at Enhedslisten ikke har fremsat forslag, der øger bureaukratiet i den offentlige sektor eller øger unødig kontrol med de offentligt ansatte eller stiller uhyrlige krav til dokumentation af, hvad den enkelte offentligt ansatte gør, så det kommer til at fylde alt for meget af den offentligt ansattes arbejdstid.
Jørgen Arbo-Bæhr (EL), 2006-06-02:
Jeg synes, at det måske er lidt slående og måske bør mane til eftertænksomhed, at de overhovedet ikke har beskæftiget sig med det ene af elementerne, det er behændigt sprunget over i deres betænkningsbidrag, nemlig det element, der handler om den nedsatte ydelse for ægtefæller på kontanthjælp.
Lone Dybkjær (RV), 2006-05-23:
Da mit partis ordfører, hr. Niels Helveg Petersen, ikke kan være til stede, skal jeg på partiets vegne – og jeg kan se, at ordføreren for forslagsstillerne allerede beklager det, men det er der jo så ikke noget at gøre ved – fremføre partiets synspunkter på det her forslag.
Karsten Hønge (SF), 2021-02-23:
Men jeg bliver nødt til at sige her, at vi er noget knarvorne over, at vi er endt i en situation, hvor vi ikke lever op til det løfte, der blev givet til folk, om, at der ikke vil ske en modregning, og at de, fordi de får udbetalt deres feriepenge på den måde, at man betaler skat af dem, med det samme de bliver indbetalt, så ikke nyder de fordele, som ellers er blevet lagt ind som en del af de løfter, der blev givet til befolkningen.
Flemming Oppfeldt (V), 2003-10-30:
Vi synes bare fra Venstres side, at i en levende by må der også være forskellige typer boliger til forskellige mennesker, og hr. Keld Albrechtsen har jo ikke løst problemet med hensyn til posedamen i Istedgade, for med Enhedslistens forslag kan posedamen i Istedgade ikke flytte ind i luksusboligerne ude på Langelinie.
Mikkel Bjørn (DF), 2024-05-07:
Der er ingen tvivl om, at vi i Dansk Folkeparti mener, at det er helt afgørende, at er man her på asyl, fordi man har været forfulgt i sit hjemland, og der siden bliver fred i det hjemland – i særdeleshed hvis man kommer fra et land, der ligger kulturelt meget, meget langt fra den danske kultur – så skal man tilbage til sit hjemland, uanset om man i mellemtiden har fundet sig et arbejde eller fået sig en uddannelse.
Morten Homann (SF), 2005-01-14:
Det kan da godt være, at man skulle have valgt en anden model end den, der var lagt op i det oprindelige forslag, som var sendt til høring, men som grundliggende princip mener vi i SF, at det er sundt, at de ansvarlige for et selskab, dvs. selskabets ledelse og dets revisorer, udtaler sig om, hvorvidt selskabet har opfyldt oplysningspligten og dokumentationsforpligtelsen.
Karsten Hønge (SF), 2024-04-04:
Derfor er det, jeg lige igen her kunne spørge ind til, om vi kunne have den her øgede opmærksomhed fra Arbejdstilsynet, men egentlig også til, om der ikke, hvis man på trods af så lang en historie, hvor materialets farlighed har været bevist, bryder de regler – og nu har vi en autorisationsordning – så er et svar her, der hedder væsentlig højere bøder og nok så meget indførelse og brug af fængselsstraf, når nogle arbejdsgivere udsætter deres ansattes liv og helbred for risiko.
Kristian Thulesen Dahl (DF), 2006-06-01:
Man forledes næsten til at tænke tilbage til 1998, hvor fru Line Barfod med sit parti og måske SF ville have været i den vildfarelse, at de jo bare ville have kunnet sige nej til, at der skete ændringer i efterlønnen, for så ville regeringen Nyrup vel ikke ændre på efterlønnen.
Rune Lund (EL), 2016-11-18:
Dengang var det sådan, at Socialdemokraterne, SF, Radikale, Enhedslisten og Uffe Elbæk, der dengang var løsgænger, fordi Alternativet endnu ikke var blevet dannet, stemte imod, fordi vi dengang var enige om, at de millioner, som det ville koste, ville være brugt andre steder.
Trine Pertou Mach (EL), 2026-02-25:
Hendes pointe er, at tilbage under den kolde krig var det lige præcis frygten, der var drivkraften for, at mennesker gik på gaden i demonstrationer, og at politikere, politiske ledere og regeringer besluttede, at man skulle indgå aftaler om at inddæmme mængden af atomvåben og stater, der havde adgang til dem.
John Dyrby Paulsen (S), 2007-09-11:
Jo, men grunden til, at man hiver det frem igen og igen, vil jeg godt sige til hr. Christian WedellNeergaard, er jo, at det står direkte i lovforslaget på side 12, at der er forskel med hensyn til den sociale profil, og med hensyn til hvordan det her forslag rammer; pensionister får væsentlig mindre end folk med høje indkomster.
Marion Pedersen (V), 2010-10-12:
Dels er der hele den miljømæssige side af udvindingen af råstoffer, som bliver mulig, når isen forsvinder, men også udfordringen med den øgede trafik af krydstogtskibe i farvandet, hvis dybder ikke er opmålt endnu, og det meget lille beredskab der er, hvis en ulykke opstår.